Veliuonos Švč. Mergelės Marijos Ėmimo į dangų bažnyčia
55°04′42″š. pl. 23°16′32″r. ilg.﻿ / ﻿55.078282°š. pl. 23.275663°r. ilg.﻿ / 55.078282; 23.275663 Veliuonos Švč. Mergelės Marijos Ėmimo į dangų bažnyčia – katalikų bažnyčia Veliuonos miestelyje, Nemuno dešiniajame krante, prie Vilkijos-Jurbarko kelio. Bažnyčia renesansinė, turi gotikos bruožų. Valstybės saugomas architektūrinis ir sakralinis paminklas (unik. kodas 28049).Priešais bažnyčią stovi Vytauto paminklas, parapijos kapinėse – Zaleskių koplyčia. Parapija garsėja Žolinės atlaidais.